Prof. Trontl često voli postavljati mala pitanja na satu, a onaj tko odgovori barem na jedno tijekom dva sata, može se potpisati u bilježnicu za 1 bod iz aktivnosti. Stvarno se isplati odgovarati – nemojte se sramiti ili oklijevati da ne požalite za laganim bodovima na kraju semestra, 10 bodova je puno. Inače, izlazak i rješavanje zadatka na ploču donose 2 boda kao i blic i domaći (bio je samo 1 u semestru).  
  
Neka pitanja (bez redoslijeda, preporuka: odmah proći okvirno sva pitanja):  
-Zna li netko što je izotropnost? ,,Izotropnost prostora znači da fizički sustav možemo slobodno   
 rotirati i da to neće utjecati na zakone kretanja sustava''.   
 (Wikipedia)  
-I sad imamo integral od r^2 \* dm… Što je to? Moment tromosti.  
-Ako se tijelo (vlak) počne gibati ubrzano, što se događa s kuglicom koja miruje na njegovom podu?   
 Otkotrlja se unazad zbog sile inercije koja joj želi zadržati početno stanje (položaj).   
-Što ako se vlak giba jednoliko? Kuglica ostaje na mjestu jer nema akceleracije (a=0) pa je i sila na   
 kuglicu F=0.  
-Često, prije neke formule, pita: Kako izračunati 'neku vrijednost fizikalne veličine u pojedinoj točki' (i   
 slično) ? Trebamo podijeliti cijelo tijelo (tj. ono što se promatra) na veliki broj infinitezimalno malih   
 veličina (npr. dm ako se radi o masi; dS ako se radi o malim dijelovima površine) i po tome   
 (po dm, dS…) integrirati.  
-Znate li neke primjene pascalovog zakona? Hidraulička dizalica, kočnice…  
-(Kod dijela s energijom) Čemu je jednak rad? Promjeni kinetičke energije.  
-Kad je sustav izoliran? Ako na njega ne djeluju vanjske sile ili je njihova rezultanta F(r)=0.  
-Opisati sve 'posebne' slučajeve kod jednadžbe očuvanja količine gibanja – što ako jedno tijelo ima   
 puno veću masu ili puno veću brzinu pa nalijeće na neko drugo tijelo koje ima malu masu ili malu   
 brzinu u odnosu na njega, koliku onda drugo tijelo ima masu i brzinu, a koliku prvo (i slično…)? (Npr.   
 loptica jako male mase nalijeće na zid velike mase, loptica ima brzinu, a zid nema – pri tome se mala   
 masa (loptica) odbija od zid istom brzinom kojom je došla, a zid ostaje na mjestu 🡪 to je primjer   
 skoro savršenog elastičnog sudara (kad se dio energije ne bi potrošio na toplinu u realnosti…).  
-Često crta neke dijelove i točkice pa pita kolika je ukupna sila na njih (tako nešto…) . Sila je jednaka   
 zbroju svih sila na svaku pojedinu česticu sustava.  
-Što je fluid? Tvar (tekućina) koja poprima oblik posude u kojoj se nalazi i u kojoj se čestice, relativno,   
 kaotično gibaju.  
-Napušemo manji i veći balon i spojimo ih cijevima – što će se dogoditi? Mali se ispuše na korist   
 velikog jer je u malom veći   
 tlak.  
-Zašto se javlja površinska napetost, koji smjer ima rezultanta te sile? Zbog kohezionih sila između površinskh molekula vode i onih molekula vode koje se nalaze sloj ispod površine; rezultanta ima smjer okomito prema dolje.  
-Kapilarnost? Adhezija (priljubljivanje molekula uz površinu tvari (stakla npr.)) + kohezija.  
-Ako je kohezija veća od adhezije, što se događa? Što se događa u suprotnom (adhezija >kohezija)?   
 Kapilarna depresija. Kapilarna elevacija.  
-Česta pitanja o pokusima koje je prošli sat asistent pokazao.  
  
itd…